കല്ക്കരി ഉപയോഗം കുറയ്ക്കാന് ബ്രിട്ടന്റെ നേതൃത്വത്തില് സഖ്യം ഗ്ലാസ്ഗോ: കല്ക്കരി ഉപയോഗം കുറയ്ക്കാന് ബ്രിട്ടന്റെ നേതൃത്വത്തില് യുഎന് കാലാവസ്ഥാ ഉച്ചകോടിയില് തീരുമാനമെടുത്തു. വിയറ്റ്നാം, ചിലി, പോളണ്ട് ഉള്പ്പെടെയുള്ള 18 രാജ്യങ്ങള് പുതിയ കല്ക്കരി വൈദ്യുതനിലയങ്ങള് സ്ഥാപിക്കില്ലെന്നും ഉച്ചകോടിയില് പ്രഖ്യാപിച്ചു. ആഗോളതാപനത്തിനു കാരണമായ കാര്ബണ് ഡൈ ഓക്സൈഡിന്റെ അളവ് കുറയ്ക്കുകയാണു ലക്ഷ്യം. പുതിയ കല്ക്കരി ഊര്ജനിലയങ്ങള് സ്ഥാപിക്കില്ലെന്നു 40 രാജ്യങ്ങള് ധാരണയിലായതായി ബുധനാഴ്ച പ്രസിദ്ധീകരിച്ച പ്രസ്താവനയില് പറഞ്ഞിരുന്നു. 2030ഓടെ കല്ക്കരി ഉപയോഗം കുറയ്ക്കാന് വന് സാന്പത്തിക ശക്തികള് തീരുമാനിച്ചു. 2040ഓടെ മറ്റു രാജ്യങ്ങളും കല്ക്കരി ഉപയോഗം കുറയ്ക്കും. കല്ക്കരി പ്ലാന്റുകളില്നിന്നു പിന്തിരിയാനുള്ള ബ്രിട്ടന്റെ ആഹ്വാനത്തില് സിംഗപ്പൂരും പങ്കുചേര്ന്നു. രാജ്യങ്ങളും എച്ച്എസ്ബിസി, നാറ്റ്വെസ്റ്റ് ബാങ്ക് ഉള്പ്പെടെയുള്ള വാണിജ്യസ്ഥാപനങ്ങളും ഈ ആശയത്തെ പിന്തുണയ്ക്കുന്നു.